Kirsanovas
Kirsanovas (rus. Кирсанов) – srities pavaldumo miestas Rusijoje, Tambovo srityje, 95 km į rytus nuo Tambovo, Voronos slėnio pašlaitėje; rajono centras (į jo sudėtį neįeina). Geležinkelio stotis prie Tambovo–Saratovo ruožo, keliai į Tambovą, Saratovą, Penzą. Tekstilės mašinų gamyba, maisto (ypač, cukraus), lengvoji pramonė. Veikia krašto muziejus, yra XIX a. Šv. Kozmo ir Šv. Demiano cerkvė, Tichvino Dievo Motinos vienuolynas (griuvėsiai), XIX–XX a. pr. statiniai.